וַיָּקָם יַעֲקֹב מִבְּאֵר שָׁבַע וַיִּשְׂאוּ בְנֵי יִשְׂרָאֵל אֶת יַעֲקֹב אֲבִיהֶם וְאֶת טַפָּם וְאֶת נְשֵׁיהֶם בָּעֲגָלוֹת אֲשֶׁר שָׁלַח פַּרְעֹה לָשֵׂאת אֹתוֹ...

וַיֶּאְסֹר יוֹסֵף מֶרְכַּבְתּוֹ וַיַּעַל לִקְרַאת יִשְׂרָאֵל אָבִיו גּשְׁנָה וַיֵּרָא אֵלָיו וַיִּפֹּל עַל צַוָּארָיו וַיֵּבְךְּ עַל צַוָּארָיו עוֹד.

וַיֹּאמֶר יִשְׂרָאֵל אֶל יוֹסֵף אָמוּתָה הַפָּעַם אַחֲרֵי רְאוֹתִי אֶת פָּנֶיךָ כִּי עוֹדְךָ חָי.

1. [רש"י](javascript:mypopup(162)):

ד"ה וירא אליו: יוסף נראה אל אביו.

ד"ה ויבך על צואריו עוד: לשון הרבות בכיה וכן )[איוב ל"ד כ"ג](http://kodesh.snunit.k12.il/i/t/t2734.htm#23)( "כי לא על איש ישים עוד" - לשון רבוי הוא, אינו שם עליו עלילות נוספות על חטאיו, אף כאן הרבה והוסיף בבכי יותר על הרגיל, אבל יעקב לא נפל על צוארי יוסף ולא נשקו, ואמרו רבותינו שהיה קורא את שמע.

2. [רמב"ן](javascript:mypopup(39)):

ולא ידעתי טעם ב"וירא אליו", כי בידוע שנתראו כאשר נפל על צוארו. ועוד, כי איננו דרך כבוד שיפול יוסף על צוארי אביו אבל שישתחוה לו או שינשק ידיו, ככתוב (להלן מ"ח י"ב) "ויוצא יוסף אותם מעם ברכיו וישתחו לאפיו", והשעה הזו ראויה יותר להשתחות לו. וכן כל "עוד" בכתוב תוספת על עיקר הוא, איננו כמו הרבה ...

והנכון בעיני כי כבר היו עיני ישראל כבדים קצת מזוקן, וכשבא יוסף במרכבת המשנה ועל פניו המצנפת כדרך מלכי מצרים, לא היה ניכר לאביו וגם אחיו לא הכירוהו. לפיכך הזכיר הכתוב כי כאשר נתראה אל אביו שהביט בו והכירו, **נפל אביו על צוארו ובכה עליו עוד, כאשר יבכה עליו תמיד עד היום הזה, כשלא ראהו.** ואחר כך אמר "אמותה הפעם אחרי ראותי את פניך": **ודבר ידוע הוא מי דמעתו מצויה, אם האב הזקן המוצא את בנו חי לאחר הייאוש והאבל, או הבן הבכור המולך.** ואל תחוש בעבור אמרו "ויאמר ישראל", כי ממנו ידבר ויחזור ויזכיר שמו, וכן (לעיל מ"א מ"ח-נ') "ויקבוץ את כל אוכל שבע שנים" וגו' "וליוסף יולד שני בנים". וכן במקומות רבים תמיד בתורה ובמקרא.

3. רש"ר [הירש](javascript:mypopup(64))

יוסף בכה, יעקב לא בכה; יוסף זלגו עוד עיניו דמעות, יעקב - יבש כבר מקור דמעותיו; יוסף התמיד עוד בבכי, אפילו כשכבר נכנס יעקב בשיחה איתו. – בקווים זעירים כאלה משתקפת האמת לאמיתה. בין הזמנים חי יעקב גלמוד ובודד מבכה אותו. כל חיי רוחו נתונים היו לאבל ולמספד על יוסף. יוסף – חליפות ותמורות עברו עליו. לא היה מופנה לטפח רגשות געגועיו, הדאגות החדשות לבקרים מילאו חדרי לבו. עכשיו בהתפרקו על צוארי אביו נתעוררו בו זכרונות עשרים שנות הפרידה וההתרגשות הכבושה מתפרצת מתוכו בבת אחת. – יעקב בתוך כך הפך כולו ישראל – יוסף עודנו בוכה.

4. תרגום יונתן

וקדם דאשתמודעיה אבוי סגד ליה ואתחייב למיהוי שנוי קטיען ותהא ואתחמי ליה ורכן על פריקת צווריה ובכא על צווריה תוב על דסגד ליה.

5. נצי"ב

...אבל באמת לא הכירו יעקב מתחילה וכסבור שהוא פרעה והשתחווה לו

6. ברכות פרק ט משנה ה'

חיב אדם לברך על הרעה כשם שהוא מברך על הטובה, שנאמר (דברים ו) **ואהבת את יי אלהיך בכל לבבך ובכל נפשך ובכל מאדך.**

בכל לבבך, בשני יצריך, ביצר טוב וביצר רע .

ובכל נפשך, אפלו הוא נוטל את נפשך.

ובכל מאדך, בכל ממונך.

דבר אחר בכל מאדך, **בכל מדה ומדה שהוא מודד לך הוי מודה לו במאד מאד.**

7. ספר חסידים" (סימן רנה)

לא ינשק אדם בבית הכנסת את בנו, ולא בביתו לפני רבו.

8. הרמ"א (אורח חיים סימן צח סעיף א):

"ויחשוב קודם התפילה מרוממות הא-ל יתעלה ובשפלות האדם, ויסיר כל תענוגי האדם מלבו. ואסור לאדם לנשק בניו הקטנים בבית הכנסת, כדי לקבוע בליבו שאין אהבה כאהבת המקום."

9. הרב עמיטל

... אולם למקובלים פירוש אחר: "ה' אחד" הוא ביטוי לשלטון. פירוש הפסוק "ביום ההוא יהיה ה' אחד ושמו אחד" הוא כי על אף שכיום נראית מלכות ה' כמקבילה למלכותם של מלכים נוספים, לעתיד לבוא יתברר שכל המלכים האלה אינם אלא בובות בהצגה שהבמאי שלה הוא הקב"ה, השליט היחיד בעולמו.

כשהתוודע יוסף לאחיו יכלו הללו לומר: 'כעת התברר שמעולם לא היינו בסכנה, תמיד היינו בידיים טובות ושום נס לא קרה לנו'. אולם יעקב אבינו לא חשב כן: כשנפגש עם יוסף הוא תפש שכל התלאות שעברו על משפחתו - שנאת האחים, מכירת יוסף וכו' - היו חלק מתכנון א-לוהי להביאו למצרים ולקיים את ברית בין הבתרים. הוא הבין כי "ראוי היה... לירד למצרים בשלשלאות של ברזל אלא שזכותו גרמה לו" (שבת פט ע"ב). ובעמדו נוכח התגשמות מופלאה ומסובכת זו של התכנון הא-לוהי נתמלטה מפיו הקריאה: "ה' אחד!" - שולט בעולמו ומתכנן את קורותיו.

**10. Rav Aharon Lichtenstein. Joseph's Tears**

At this moment it becomes clear to Yosef the terrible price he has paid for his success, for his integration into Egyptian culture, for all of his restraint. Yosef stands alone. Even once he has decided to emerge from his isolation, to put an end to his alienation, those around him remain alienated from him. It is only now that Yosef discovers what he has sacrificed in exchange for the power that he has accumulated, for being the ruler over all of Egypt, for presuming to be the one to feed, nourish, command and sustain.

…. This tone, so tragic for Yosef, finds further expression later on. After Yaakov’s death, Yosef cries once more (50:1): “Yosef fell upon his father’s face and wept upon him and kissed him.” Understandably, he is filled with sorrow over the death of his father, but why is he the only one weeping? Where are all of his brothers? It seems that what separates Yosef at this point is not the grief over Yaakov’s passing, but the guilt over his separation... Yosef discovers the limits of raw power. He discovers the extent to which the human connection, the personal connection, the family connection, hold far more value and importance than does power – both for the person himself and for all those around him. Ultimately, power finds expression in dependence. When all is said and done, who is dependent upon whom? Are Yosef’s brothers dependent upon him – the master, the lord, the ruler, the viceroy – or is he perhaps dependent upon them, yearning for their acceptance, desiring their closeness?

**11. פסחים נו**

 דאמר רשב"ל (בראשית מט) **ויקרא יעקב אל בניו ויאמר האספו ואגידה לכם** ביקש יעקב לגלות לבניו קץ הימין ונסתלקה ממנו שכינה אמר שמא חס ושלום יש במטתי פסול כאברהם שיצא ממנו ישמעאל ואבי יצחק שיצא ממנו עשו אמרו לו בניו **שמע ישראל ה' אלהינו ה' אחד** אמרו כשם שאין בלבך אלא אחד כך אין בלבנו אלא אחד באותה שעה פתח יעקב אבינו ואמר **ברוך שם כבוד מלכותו לעולם ועד**